kk en en kk en ru ky kk ru kk kk kk ru kk nl kk en ru ru en en kk en kk kk kk kk kk kk kk kk kk kk kk kk kk kk kk kk en kk kk ru en kk kk kk kk kk kk kk kk kk kk kk kk kk en kk ru hbs_cyr kk ru ru kk kk ky kk bg kk tt kk ru ru ru kk en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr kk kk en kk en kk en kk en kk en kk en kk en kk en kk
Алматыдағы жалдамалы пәтер бағасы бір түнде 500 мың теңгеге бір-ақ көтерілді - AdiletTV
Ресейде ішінара мобилизация жарияланғаннан кейін қосақ арасында кетіп қалудан қорыққан ресейліктердің Алматыға ағылуын күткен пәтер иелері бір түнде баспананың жалдау құнын аспандатып жіберген, деп хабарлайды adilettv.kz Экспресс К ақпараттық порталына сілтеме жасап.
Оңтүстік астанадағы жалдамалы пәтер бағасының небәрі 12 сағат ішінде бірнеше есе өскенін арнайы сайттан білуге болады.
Мысал үшін Әуезов ауданындағы бір бөлмелі пәтер бағасына тоқталайық. Жандосов пен Береговой көшелерінің қиылысында орналасқан баспананы жалдау үшін айына 280 мың теңге төлеу қажет. Ішіндегі аздаған жиһаздың тозығы жеткеніне қарамастан үй иесі бәрінің пайдалануға жарамды екенін айтып, бәйек болуда. Суретіне қарап дені дұрыс адамның 280 мың теңгеге мұндай пәтерді жалдамасын түсінесің.
“Маған тек пәтерді алуға келіскенде ғана хабарласуларыңызды сұраймын. Анау-мынау сұрақтарға жауап беруге уақытым жоқ”, — деп жазып қойған хабарландыру иесі.
Бейсенбінің таңында үйін жалға беретін тағы бір азамат әлеуметтік желіде бағаны көтеруге мәжбүр екенін мәлімдеді.
“Бір айдан соң бағаны көтеремін. Енді айына 450 мың төлейтін боласыздар. Келіспесеңіздер депозиттеріңізді қайтарамыз. Көрші елде мобилизация жарияланғаннан кейін осылай амалдауға тура келеді. Өзгерістер болса бағаны түсіруім мүмкін. Қазірше жағдай осы…” — деп жазған пәтер иесі.
Сатушылар мен жалға берушілердің хабарландыруы жарияланатын сайттағы мәліметке сүйенсек, Әуезов ауданындағы 1-2 бөлмелі пәтерлерді жалдау құны 200 — 400 мың теңгенің айналасында. Бағаның жоғары немесе төмен болуы үйдің сапасы, ескі немесе жаңа болуына да байланысты.
Алмалы ауданындағы жағдай да осы шамалас. Бір бөлмелі пәтерді сапасына қарай 280 — 370 мың теңге арасындағы сомаға жалдауға болады. Бұл аудандағы үй иелерінің жалға алушыларға қояр талаптары — үй жануарларының болмауы және депозитке ақша салып қою.Ал заманның тыныш кезінде-ақ пәтерін жалға бергені үшін атасының құнын сұрайтын Бостандық ауданының тұрғындары қойған бағаға қараудың өзі қорқынышты.
Ең арзан пәтер үшін 230 мың теңге төлеу керек. Бұл аудандағы қалыпты баға 400 мың теңгенің айналасында. 750 мың теңге тұратын үйлер бар. Қажет болса 1 000 000 теңгенің де пәтерін табуға болады.
“Біз бағаны еріккеннен көтермейміз. Бәрінің сұрап отырғаны бірдей сома. Ұнамаса арзанын іздеп көріңіз”,
“Жаңалықтан хабарыңыз болса біздің не себепті бағаны өсіргенімізді сұрамас едіңіз. Енді жалдамалы пәтер құнының төмендеуі екіталай. Ол үшін солтүстік көрші елдің азаматтарына рахмет айтыңыз“,
“Бүгін таңертең бағаны 100 мың теңгеге өсірдім. Бірақ соның өзі аз ба деген ой келеді. Бәріне ақша керек. Арзанын іздегендер бізге хабарласпасын”, — дейді Экспресс К тілшісі сөйлескен пәтер иелері.
Бұл салада жүрген тәжірибелі азаматтар ресейліктердің Алматының орталығындағы бір бөлмелі пәтер үшін айына 400 мың теңге төлеуге дайын екенін айтады. 21 қыркүйек күні Ресейде ішінара мобилизация жарияланғаннан кейін Қазақстанға қоныс аударуға ниеттілер саны бірнеше есе артқан. Тиісінше пәтер бағасы да жоғарылауда.
Риэлторлар Алматыда пәтер жалдау құнының тоқтаусыз өсетінін болжап отыр.
Tags: Алматы Қазақстан жаңалықтар пәтер
Previous: Қостанай облысындағы өрт: Тоқаев 20 қазақстандықты марапаттады
Next: Қазақстанда қант бағасы арзандады
Әділдікке құл болып Кең толғанып, көп ойлап, Ақылыңмен билік ет, Түсініп, сезін тармағын.
Ұлттық қауіпсіздік кеңесі хатшысының бұрынғы бірінші орынбасары 7 жылға сотталды
Ақтауда жасөспірімнің басынан аяусыз тепкілеген бір топ оқушы ұсталды
Газға уланып қаза тапқан отбасы туралы тың деректер белгілі болды
Қызылордадағы үш баласы бар әйелдің өлімі: полицейлер де жауапқа тартылуы мүмкін
Семей қаласының жаңа әкімі тағайындалды
Алматы маңындағы саяжайда бір отбасындағы 4 адам газдан уланып қаза тапты
Таиландта бұрынғы полицей балабақшаға оқ жаудырды: 36 адам қаза тапты
Қазнетке бір айдың ішінде 20 млн-ға жуық кибершабуыл жасалған
Ақтауда мысықтың басына секірген ер адам қамауға алынды
Ұлттық қауіпсіздік кеңесі хатшысының бұрынғы бірінші орынбасары 7 жылға сотталды
Ұлттық қауіпсіздік кеңесі хатшысының бұрынғы бірінші орынбасары 7 жылға сотталды
Ақтауда жасөспірімнің басынан аяусыз тепкілеген бір топ оқушы ұсталды
Ақтауда жасөспірімнің басынан аяусыз тепкілеген бір топ оқушы ұсталды
Газға уланып қаза тапқан отбасы туралы тың деректер белгілі болды
Газға уланып қаза тапқан отбасы туралы тың деректер белгілі болды
Қызылордадағы үш баласы бар әйелдің өлімі: полицейлер де жауапқа тартылуы мүмкін
Қызылордадағы үш баласы бар әйелдің өлімі: полицейлер де жауапқа тартылуы мүмкін
© AdiletTV ақпараттық агенттігі | 2022